Kapag napapalapit na ang oras ng pagpasok niya sa 
Haram (banal na lugar), ang bawat peregrino ay nag-aalis 
ng kanyang damit upang magsuot ng isang bagong uri 
ng uniporme - isang walang tahi, simple at puting damit 
na nagpapatindi ng kanyang kamalayan sa pagpasok sa 
isang bagong mundo. Ang gawain na ito na paghubad ng 
normal na kasuotan (at kasama na rito ang lahat ng tanda 
ng antas o lahi) ay kumakatawan na siya ay naghihiwalay 
sa kanyang sarili mula sa pamumuhay na kakaiba sa 
kapaligirang ito, at siya ay handa na upang mapalibutan 
ng mga damdamin na nagugustuhan ng Diyos. Sa paraang 
ito, libu-libong mga tao, ang nag-aalis ng kani-kanilang 
mga kulay, at sila ay magsusuot ng bagong kulay ng 
Dakilang Diyos at magsisimula sa pagsasambit ng mga 
banal na kataga - ‘Labbaykallahumma labbayk, aking 
Diyos, naririto ako.’ 

na gitnang bahagi mto ay 

kinatatayuan ng Ka’bah, na 
itinayo ni Propeta Abraham noong 
una pang panahon. Siya ay iikot sa Ka’bah nang pitong 
ulit upang ipakita ang kanyang pagnanais na gawin ang 
Diyos na sentro ng kanyang pag-iral. 

Pagkatapos ng tawaf, ay gagawin niya ang ritwal ng sa’i, na 
naglalaman ng mabilis na paglakad mula sa burol ng Safa 
tungo sa burol ng Marwah at pabalik. Ang gawaing ito ay 
inuulit nang pitong ulit at kumakatawan sa pagkakatupad 
ng isang pangako, o kasunduan, na gamitin ang lahat ng 
lakas ng tao sa landas ng Diyos. Ang anyo ngpagsasagawa 
ng ritwal na ito ay mula sa asawa ni Propeta Abraham 
na si Hajar, na tumakbo sa pagitan ng dalawang burol sa 
paghahanap ng tubig para sa kanyang sanggol na anak 
nang, sila ay unang dumating doon. 

Ang pinakamahalagang bahagi ng pagsamba sa Hajj ay 


ang isang araw na pananatili sa kapatagan ng Arafah. 
Ito ay tunay na isang kagila-gilalas na tanawin, na 
may mga taong mula sa buong mundo na may suot na 
pare-parehong simple at puting damit na nagsasambit, 
“Panginoon, naririto ako, Panginoon naririto ako.” Ito ay 
naglalayon na ibaon sa isipan ng peregrino kung gaano 
kadakila ang pagtitipon na magaganap sa harap ng 
Diyos sa Araw ng Paghuhukom. Isa pang gawain sa Hajj 
ay ang paghagis sajamarah. Ito ay gawaing sumisimbolo 
na ang peregrino ay nagpapanibagong-muli sa kanyang 
determinasyon na itaboy si Satanas mula sa kanya. Sa 
paraang ito, ginawa niyang malinaw ang relasyon niya 
kay Satanas at ito ay ang pagkamuhi at pakikibaka. 
Ang sumunod na hakbang para sa isang peregrino ay 
gawing katotohanan ang simbolismo na ito, upang siya 
ay maging dalisay mula sa anumang kasamaan, dahil ang 
lahat ng kasamaan na darating sa tao ay nasa pagbubuyo 
ni Satanas. 

Pagkatapos nito, ang peregrino ay magkakatay ng 
hayop para sa Diyos, isang pagkilos na kumakatawan 
sa sakripisyo ng sarili. Sa pagsasagawa ng naturang 
sakripisyo, ang peregrino ay nagpapahayag ng kanyang 
pagnanais na itakwil ang lahat para sa Diyos. Ang kanyang 
pananampalataya ay nasa punto na kung ibibigay niya 
ang kanyang buhay - na ang natural na huling bagay na 
nanaisin niyang mawalay sa kanya - ay hindi niya ito 
ipagkakait sapaglilingkod sa Diyos. 

Ang Kahalagahan 

ng Hajj 

Ang Hajj ang ikalimang haligi ng Islam. Ito ay obligado 
lamang para sa mga Muslim na may kakayanan na gawin 
ito. Ito ay marapat na gawin isang beses sa buong buhay. 
Gayunpaman, sinumang may kakayanan na gawin ito 
nang mahigit sa isang ulit ay maaari niyang gawin ito kahit 
ilang ulit niya gusto. Ang mga karagdagang pagsasagawa 
na ito ay mabibilang na mga boluntaryo. 

Bakit ang Hajj ay may malaking gantimpala? Ang 
kadahilanan dito ay dahil sa ang Hajj, sa katotohanan, 
ay isang simbolo ng ganap na pagpapasakop at 
pagpapakumbaba sa Dakilang Diyos. Sa pag-iwan niya 
sa kanyang mga kamag-anak, ang isang peregrino ay 
tutungo sa Bahay ng Diyos (Ka’bah), at siya ay pinag- 
aalab ng damdamin ng purong pagmamahal para sa 
Dakilang Diyos. Ang mga damdaming ito ng pagmamahal 
at pagpapasakop ay ipinapakita niya sa ibat ibang 
pamamaraan: sa pamamaraan ng pag-ikot (tawaf), mabilis 
na paglakad (sa’i), paghalik sa itim na bato, pag-aalay ng 
pagdarasal sa ibat ibang mga lugar at panahon, paghagis 
ng bato sajamarah (ramy), pag-aahit ng ulo, pagkatay ng 
hayop at iba pa. Lahat ng mga ritwal na ito ay nagpapakita 
ng ganap na pagpapasakop ng peregrino at lubos na 
pagpapakumbaba. 

Ang Diwa ng Hajj 

Ang Hajj ay maituturing na isang pagsasanay para sa 
isang makabuluhang pamumuhay tulad ng naipamalas 
ni Abraham nang tinupad niya ang banal na misyon 
4000 taon na ang nakakalipas. Sa pamumuhay sa isang 
makabuluhang buhay, siya ay naglatag ng huwaran para 
sa mga susunod na mga henerasyon. Ang mga yugto na 
pinagdaananni Abraham saprosesongito ay isinasabuhay 
ng isang peregrino. Sa isang takdang panahon, ang isang 
peregrino ay nagsasabuhay-muli ng mga makasaysayang 
kaganapan sa buhay ni Abraham, kaya’t nabubuhay 


muli ang kanyang pagnanais na gayahin ang kanyang 
halimbawa. Siya ay magmumuni-muni sa kanyang 
pamumuhay sa kung ano ang ginawa ni Abraham sa 
kanyang panahon. 

Ang mga ritwal ng Hajj, sa katotohanan, ay kumakatawan 
sa ibat ibang mga yugto ng buhay na makabuluhan. 
Anumang marapat na pagdaanan ng tao, sa pagpili niya sa 
buhay na yaon, ay naranasan na sa kabuuan ni Abraham. 
Sa bawat panahon, ang mga nanampalataya ay marapat 
na umulit ng buong ritwal na ito upang mamuhay sa 
parehong pamumuhay. Ang totoong peregrino ay siyang 
nagsasagawa ng mga ritwal ng Hajj nang may layunin na 
ganito, at nakakaramdam ng ganitong mga damdamin. 


Tingnan din natin ito sa puntong ito at sabihin natin 
na ito ay hindi lamang tungkol sa pagtungo sa Makkah 
at pagbabalik. Marami pang ibang bagay ang nasa Hajj 
liban pa rito, ang Hajj ay isinabatas upang himukin tayo 
sa panibagong kasipagan sa relihiyon. Ang bumalik mula 
sa Hajj na ang kanyang pananampalataya 
sa Diyos ay higit na napagtibay at 
napagningas - yaon ang tanda Ang mga 
ng totoong peregrino. Ang ritwal ng Hajj, 

Hajj ay nasa mataas na antas sa katotohanan, 
hindi lamang sa pagiging 
pinakamainam na gawaing 
pagsamba kapag ginagawa ito 
sa tunay na diwa nito, bagkus 
ay sa pagkakagawa nito sa tamang 
pamamaraan. Ito ay magiging pinakamainam na gawain 
sa buhay ng isang peregrino: siya ay hindi magiging tulad 
ng kung sino siya noon. 


sa ibat ibang mga 

Isang Paglalakbay 
tungo sa Diyos 

Ang paglalakbay upang magsagawa ng Hajj ay isang 
paglalakbay patungo sa Diyos. Ito ay kumakatawan sa 
pinakamataas na antas ng pagiging malapit sa Diyos na 


makakamit habang nabubuhay sa mundong ito. Ang iba 
pang mga gawaing pagsamba ay mga pamamaraan sa pag- 
aalaala sa Diyos; ang Hajj ay isang paraan ng pagdating 
sa Kanya. Sa pangkalahatan ay sinasamba natin Siya sa 
antas na hindi nakikita; habang nasa Hajj, sinasamba 
natin Siya na tila ba Siya ay ating nakikita nang harapan. 
Kapag ang isang peregrino ay humarap sa Ka’bah, ito ay 
kahalintulad ng pagharap niya sa harap ng Diyos mismo. 
Siya ay kumikilos paikot sa bahay ng Diyos, tulad ng paru- 
paro na umiikot sa isang bulaklak, nakakapit sa kanyang 
pintuan na tulad ng alipin na humihiling ng habag sa 
tagapagmay-ari niya. 

Ang bahay ng Diyos sa Makkah ay isa sa mga bantayog ni 
Allah sa lupa. Dito, ang mga kaluluwa na naligaw mula sa 
Panginoon ay muling makakahanap ng ginhawa sa Kanya; 
ang mga puso na tumigas na tila bato ay nagpapakumbaba 
sa harap ng Dakilang Diyos; ang mga mata na hindi na 
makakita ay napupuno ng banal na liwanag. Ngunit 
ang mga biyaya na ito ng Hajj ay para lamang doon sa 
mga naghanda para rito. Kung hindi, ang Hajj ay isang 
pamamasyal lamang, isang pagdalaw na walang iiwang 
nagtatagal na bakas sa gumawa nito. Ito ang diwa ng 
Hajj na marapat na panatilihing buhay ng mga peregrino. 

Ang Mensahe 

ng Hajj 

Isang espesyal na aspeto ng Hajj ay ginagawa nitong 
maalala ng mga tao ang mga piano ng Diyos sa mga bagay, 
naunangipinaalam sapanahonni Abraham, at tinutupad 
sa panahon ni Propeta Muhammad. 

Kapag ang tao ay umiwan sa kanyang tahanan at bansa 
upang tumungo saperegrinasyon, siyaaynag-uumapawsa 
damdamin na pinagningas ng pag-iisip na siya ay hahayo 
sa isang paglalakbay na magdadala sa kanya nang direkta 
sa Diyos. Siya, sa isang dako ay tila natutuklap mula sa 
mundong ito at iniiwan niya ito sa likod niya, at siya ay 
umaabot sa mundo ng Dakilang Diyos. Siya ay nasa daan 
patungo sa Bahay ng Diyos. 


